بسم الله الرحمن الرحيم على بصيرة انا ومن اتبعني وسبحان الله وما انا من السلام عليكم ورحمة الله وبركاته. اللهم لك الحمد انت نور السماوات والارض ومن فيهن لك الحمد انت قيوم السماوات والارض ومن فيهن ولك الحمد. انت ملك السماوات والارض
ارضي ومن فيهن. اللهم لك الحمد كله. واليك يرجع الامر كله. علانيته وسره. وصلاة وسلاما على سيد اجمعين. سيدنا محمد عليه افضل الصلوات من رب العالمين الى يوم الدين. ثم اما بعد. الهي كيف انساك
وحبك في دمي يجري فانسى الكل الاك. وابقى مخلصا عمري. النهاردة يا جماعة هدفنا عالي جدا بازن الله. النهاردة هدفنا ان احنا نوصل وربنا سبحانه وتعالى هدفنا النهاردة ان احنا نشوف بقلوبنا جلال الله سبحانه وتعالى. هدفنا النهاردة ان احنا نتكلم عن عزمة ربنا لغاية ما قلوبنا تسجد
تحت عرش الله سبحانه وتعالى. عايزين النهاردة نتكلم عن ربنا عايزين نعرف ربنا. لازم نعرف ربنا. عايزين نعرف ربنا ليه؟ عايزين نعرف ربنا شف الرسول عليه الصلاة والسلام بيقول لك ايه ذاق طعم الايماء ذاق طعم الايمان
معرفة ربنا هي اللي بتدي للحياة طعم حياتك ما لهاش طعم من غير ربنا. معرفة ربنا هي اللي هتدي طعم لكل حاجة في حياتك. وهتدي لون لكل حاجة في حياتك. يعني انا حياتي من غير ربنا تبقى ابيض واسود! لا والله
من غير ربنا تبقى اسود في اسود يا جماعة احنا كل واحد مننا جواه عطش. عطش رهيب. العطش ده والله ما يرويه المركز ولا الفلوس. ولا ان كل الناس تتلم حواليك وتحبك. ولا
اي شهوة ولا اي شيء. ما يروهوش غير انك انت تعرف ربنا سبحانه وتعالى. العطش ده ما لهوش غير انك انت تعرف مولاك اللي خلقك. اللي خلقك بايديه سبحانه وتعالى
لو معك ربنا لو عرفته هيبقى معك. انت عارف يعني ايه معك ربنا؟ انت عارفة يعني ايه معك ربنا؟ انت لو دخلت لجنة امتحان بالامتحانات الجاية دي لطلبة الجامعة انا وكل الطلبة لو دخلت لجنة الامتحان وجابوا اكبر موجه في المادة او اكبر دكتور في المادة قال لك انا هاقعد جنبك. اي سؤال صعب عليك انا هاحله لك. تدخل
مطمنة ولا لأ ؟ لان معك دكتور المادة. طب لو معك الله سبحانه وتعالى. تخيل ان انت رئيس دولة ولا وزير قال لك انا النهاردة هابقى معك النهاردة همشي معك الاربعة وعشرين ساعة. هتركب العربية هركبها معك. هتروح مصلحة حكومية تخلص حاجة من شؤونك امشي معك. تخيل تبقى داخل مطمن قد ايه في اي مصلحة
ولو انت عديت على يعني حملة مرور وبتبقى مطمن قد ايه ؟ طب تخيل لو الله هو اللي معك. يا جماعة معرفة الله بتجيب معية الله. اكتر كنز في حياتك
كله معرفة الله هتخلي لما تيجي ترفع ايدك وتقول يا رب وهتبقى عارف بقلبك انت بتدعي مين. فهتخرج كلمة يا رب من قلبك تستنزل بها ملائكة السماوات. كلمة يا رب خارجة من قلبك عارف انت بتدعي مين. عشان كده يا جماعة لازم نعرف ربنا. عشان كده يا شباب ويا اباء ويا
امهات ويا اطفال ويا كل مخلوق الله خلقه في هزه الدنيا عشان يعرفه. لازم نعرفه. لازم نعرف ربنا سبحانه وتعالى. عارفين هنتكلم النهاردة ان شاء الله عن ايه هنتكلم النهاردة ان شاء الله عن اعظم اية في كتاب الله. اية الكرسي. ولما اقول لك اعظم اية في كتاب الله كتاب الله ده اعظم شيء في الوجود. يبقى اعظم اية في اعظم
شيء في الوجود دي فيها ايه؟ طب ليه اية الكرسي اعظم اية في كتاب الله؟ ليه اعظم اية؟ لانها بتتكلم عن اعظم ملك اعظم ملك الملك العظيم سبحانه وتعالى اية الكرسي اعزم اية لانها بتتكلم عن الله. ومعرفة الله هي اعظم شيء في الوجود كله. اول كلمة في اية الكرسي الله لا اله الا هو. اخر
كلمة وهو العلي العظيم. وما بين الله والعظيم اسم الله الاعظم الحي القيوم. يعني اية الكرسي دي اعظم كلام هتسمعه عن ربنا في حياتك لو قلبك ما خشعش لمولاه وسجد لمولاه وسجد قلبك تحت عرش مولاه لما تسمع اية الكرسي يبقى كل واحد يشوف قلبه ما له يا جماعة. هنتكلم الليلة عن
فتح كنز. اية الكرسي دي ثروة. يعني الرسول عليه الصلاة والسلام قال لنا نقراها بعد كل صلاة. مرة يعني خمس مرات بعد خمس صلوات. ومرة قبل ما تنام يعني ست مرات
مرة كنت بقرأها بعد صلاة وانا قاعد في المسجد فلقيتها متعلقة في لوحة قدامي. فعديت حروفها لقيتها متين حرف. قلت سبحانك يا رب. يعني بالفين حسنة وفي ست مرات في اليوم باتناشر الف حسنة. يعني اية الكرسي دي لوحدها ثروة من اعزم سروات حياتك. تاخد منها في اليوم الواحد اتناشر الف حسنة بازن الله
اية الكرسي لو قريتها قبل ما تنام ربنا يحفزك من كل حاجة. لو قريتها بعد كل صلاة ليس بينك او بينك وبين دخول الجنة الا ان تموت عايزين نتكلم عن اية الكرسي. استعدوا كل واحد يجهز قلبه. ننطلق يا جماعة. ننطلق في الطريق الى الله سبحانه وتعالى. الله لا اله الا هو. اول كلمة
كلمة لا اله الا هو لا يحب الا هو. لا يعظم الا هو. لا يخاف الا هو. لا يرجى الا هو. انت عارف يعني ايه لا اله الا هو لغتي ولغتك يعني ما فيش غيره
ما لكش غيره. احفز الكلام ده عني. احفز الكلام ده. بالله عليك. وبالله عليك. لا اله الا هو. ما لكش غيره. سيدنا يونس لا يمكن مهما كان في مشكلة او في حياتك مشكلة في مشكلة اكبر من المشكلة اللي قابلت سيدنا يونس عليه الصلاة والسلام. لما تلاقي مخلوق فتحة بوق اربعة متر فتح بوقه عايز يبلعك
ده يا جماعة ابنه الصغير المولود بيرضع منه في الرضعة الواحدة تلتميت كيلو لبن. يعني طن لبن في اليوم بيرضعه. الحوت ده يا جماعة وزن لسانه الحوت الازرق وزن لسانه تمانية طن شريانه بني ادم مني ومنك تقف جواه ويقعد جواه. تخيل مخلوق زي ده طلع لك فجأة وعايز يبلعك وبلعه
الليل وفي ظلمة البحر. ما فيش جوة لا سلكي. ما فيش جوة فاكس. ما فيش جوة محمول. الاتصال بالبشر اتقطع ولكن الاتصال بالله ما يتقطعش ابدا انا عايز اقول لك ما لكش غيره. لو تهت في صحرا ما لكش غيره. لو لو اتبلعت في حوض زي سيدنا يونس ما لكش غيره. لو دخلت سجن زي سيدنا يوسف ما لكش غيره. لو
دخلت غار زي سيدنا محمد والمشركين قدامه ما لكش غيره. لو دخلت كفه واتقفل عليك بصخرة زي التلاتة والصخرة ما لكش غيره. لو اترميت في نار زي سيدنا ابراهيم ما لكش غيره. لو اترميت في جوب زي سيدنا يوسف ما لكش غيره. ما لكش غيره في الدنيا وفي الاخرة. في الاخرة والله ما هيفضل لك غيره. كله هيتخلى عنك. انا مش
يقول لك ابوك وامك انا هقول لك اعزم البشر هيتخلوا الانبياء والملائكة سيدنا جبريل وميكائيل واسرافيل تلاقيهم راكعين على رجليهم بيقولوا يا رب سلم نسلم. سيدنا ادم بيجري من البشر بيقول يا رب نفسي نفسي لا اسألك اليوم الا نفسي. سيدنا موسى اخز بقائمة من قوائم العرش من كتر رهبة الموقف
سيدنا محمد ساجد تحت العرش بيرتكب بيقول يا رب يا رب خفف عن عبادك المسلمين يا رب. تخيل في الموقف ده لك غيره! ما لكش غيره. تاني حاجة مش هينجيك غير
والله ما هينجيك غيره. انتم عارفين يا جماعة احنا لما عرفنا قيمة الفلوس وقد ايه ممكن تحل لنا مشاكلنا؟ بقى هدف حياتنا ان احنا نجيب فلوس. لما عرفنا قيمة المشاكل
وقد ايه ممكن قد المراكز وقد ايه ممكن تحل لنا مشاكلنا؟ بقى هدف حياتنا نحصل مراكز. لو عرفت الله ممكن يحل لك مشاكلك قد ايه؟ هيبقى هدف حياتك انك انت تقرب من ربنا سبحانه وتعالى. سيدنا موسى وقومه قدام البحر وفرعون ورائهم. فلما تراءى الجمعان قال اصحاب موسى انا لمدركون. قال
ما تخافوش ما نخفش ازاي ؟ انت مش شايف باروك سيوفهم يا موسى! باروك سيوفهم المرعبة. ما نخافش ازاي! انت مش شايف فرعون وهامان! ما تخافش ازاي! انت مش سامع صوت الخيول
اسلحة الحرب بتاعتهم ما نخافش ازاي! انت مش شايف قدامنا حرب بحر! لو الجبال وقعت فيه بتغرق! كلا ما تخافوش! ما تخافش ليه! هو انت معك مدافع رشاشة توزعها علينا. هنحصد بها جيش فرعون! هو انت معك قنبلة نووية هنرميها على جيش فرعون نهلكه! هو انت معك سفن هنركبها ونهرب بها في البحر! كلا
تعالى ربنا سبحانه وتعالى ان معي ربي معي ان البحر ده بامواجه وبحيتان وعبيد له. معي جنود السماوات والارض عبيد ليه من كون كل حد له. معي ان ايد فرعون اللي ماسك بها السيف طوع امره. مش بتوع امر فرعون. ان معي ربي. خدوا بالكم يا جماعة. معية الله ده
كنز في حياتك. عايزه يبقى معك خليك معه وانت بتعصي ربنا ما انتاش معه. وانت مع بنت ما انتش معه. وانت بتكلمي فلان وفلان ما انتيش معه. وانت بتنام عن صلاة الفجر وانت بتعصي ربنا بودنك او
اتقوا ربنا بنظرات العين او بتعصي ربنا بلسانك. ما انتوش معه يا جماعة. يبقى ازا مش هينجيك غيره. خدوا بالكم والله العزيم. ما هينجيكم غيره مش هيقدر يحفزك ويرفعك وينصرك غيره. انتم عارفين قدرة الله قد ايه؟ انتم عارفين قدرة الله لو دخلنا في ولايته قد ايه؟ يا جماعة ده ربنا بيقول للشيء
سيكون ربنا ما قالش الحاجة في الكون كله كن مرتين ابدا. مرة واحدة. عشان كده يوم القيامة فانما هو زجرة ايه؟ واحدة. الكون كله بامر واحد يتقلب بامر الله سبحانه وتعالى. يا جماعة ربنا ما خلقش الزرة بكن والفيل بعشرة كن والمجرة بالف كن. الزرة والمجرة اتخلقوا بكن
والفيل وكل الكائنات والنملة اتخلقوا الكن ونقطة الماية والمحيطات كلها اتخلقت بكون. قدرة الملك بكلمة كن المية هتبقى نار يوم بكلمة كون النار بقت درد وسلام على ابراهيم عليه الصلاة والسلام. بكلمة كن في لحزة ربنا قلب الانسان قرد. كونوا قردة لليهود
عليهم لعنة الله كونوا قردة. بقى الانسان قرد. عينيه بقت عينيه قرد. دمه دم قرد. جلده جلد قرد. مخه مخ قرد. كبده كبد ارض في لحزة سبحان الملك. سبحان الله القدير. عشان كده
انا عايز اسألكم مهول اصعب خلق عيسى ولا خلق مريم واحد هيقول خلق عيسى لانه من امي بس. يا حبيب قلبي وهو خلق واحد من امي بس معجزة. وخلق واحد من ام واب مش معجزة. يا جماعة دي معجزة ودي معجزة
نقول اصعب خلق البحر ولا شق البحر لموسى؟ البحر اتخلق بكون واتشق بكون. خلق القمر ولا شق القمر لسيدنا محمد؟ القمر اتخلق بكون واتشق انا عايز انا عايزك تعرف وعايزك تعرفي ان عزك وزلك بكلمة واحدة منه. ان غناك وفقرك بكلمة واحدة منه. ان صحتك ومرضك
بكلمة واحدة منه. ان سعادتك وشقائك بكلمة واحدة منه ان دخولك الفردوس الاعلى او دخولك جهنم بكلمة واحدة منه. كلمة واحدة كن يبقى مش هينجيك ولا هيحفزك ولا هينصرك ولا هيرفعك غيره. لسة مش هيرزقك غيره
تأملت فاحد انواع الحيتان الوجبة الواحدة بتاعته اتنين طن سمك. بياكل تلات مرات في اليوم ستة طن سمك. قلت سبحانك يا رب انت بتبعت له ستة طن كل يوم. لو حوت واحد من الحيطان دي بس ادناه لدولة وشف بقى المحيطات مليانة حيطان قد ايه من دي. حوت واحد ادانه لدولة وقلنا لها اكليه
بس اكلوه كل يوم ستة طن سمك. والله العزيم الدول ما تقدر. انها بس ترزق حوت واحد من الحيطان اللي ربنا خلقها في المحيطات. طب انت مش ما يقدرش يوصل لك غيره. والله ما يقدر يرزقك غيره. ومش هيقدرك غيره. مش هيقدر قيمتك. انت البشر لو واحد مننا اتباع كده وقف ونادوا عليه والله ما حد يرضى يشتريه
انما انت ربنا اشترى دمعة عينك. دمعة واحدة من عينك ينجيك بها من النار. اشترى ريحة بوقك ريحة بوقك وانت صايم. يبقى اطيب عند الله من ريحة المسك اشترى منك اسر رجليك لو خرجت في مشوار في سبيل الله. ربنا اللي بيقدرك. خد بالك حياتك وحياتك كلها من غيره
حسن. يا جماعة اللي ما يعرفش ربنا ده خايف من كل حاجة. وخايف على كل حاجة. خايف سقب الاوزون. لو اتفتح اكتر من كده هييجي سبعين في المية من الناس سرطان جلد خايف من سرطان
وخايف احسن يجي له قلب وسكر وضغط زي صاحبه. وخايف احسن التلوس يجيب له سرطان في الكبد. وخايف احسن الماية تجيب له فشل كلوي. وخايف احسن يجي له سرطان وخايف من كزا ومن كزا ومن كزا. خايف ومرعوب من كل حاجة ودي حياة! هي دي عيشة! الانسان اللي خايف من كل حاجة لانه ما هوش عارف مولاه مين! مش عارف
مين ؟ الله لا اله الا هو ما لكش غيره. انسوا يا جماعة والله ما لكم غيره. اقعدوا ساجدين ليل نهار. اعبدوه اوعوا اعصروه اوعوا تغضبوه اوعوا تسيبوه احسن يسيبكم. اوعوا تخسروا علاقتكم به. ده انت لو علاقتك بابوك اتقطعت تبقى مصيبة. مين اللي هيديك فلوس؟ لو علاقتك بزوجك اتقطعت
ايه ده! طب ومين اللي هيصرف عليك ومين اللي ولو علاقتك بصحابك اتقطعت مش ولو علاقتك برئيس الدولة اتقطعت! طب لو علاقتك بالملك اتقطعت! اوعوا تقطعوا علاقتكم بالله سبحانه وتعالى
بمين؟ بالله اول كلمة في الاية. طب يعني ايه الله شف ربنا سبحانه وتعالى بيقول ايه انما المؤمنون الذين اذا ذكر الله وجلت قلوبهم. قلبه يتاخد قلبه يتخطف. كل واحد مننا فيه حاجة في حياته لو
قلبه يتخطف. اكتر حاجة بيعظمها. الاوائل على الكليات لو زكر التعيين في الجامعة قلبه يتخطف المليونيرات لو زكرت الصفقات قلبه يتخطف. المؤمن المؤمن لو ذكر الله قلبه يتخطف ما يقدرش. انت قلبك بيتخطف لما يسمع اسم الله
انتم عارفين يعني ايه الله؟ الله جاية من وليها الفصيل الى اهله. يعني الفصيل لما يحب. الحصان الصغير لما يحن لامه ويشتاق فيها وجاية برضو من الذي تحار فيه العقول. العقل يحار في عظمته وفي اياته وفي جلاله
انت قلبك مشتاق ليه قلبك هايم في حبه. قلبك مستني اللحزة اللي انت هتملي عينك وتبص بعينيك لجلال وسبحات وجه يوم القيامة. انت عقلك حاير من عظمة الله انتم يا جماعة جوارحكم بتعبد ربنا
جمهوركم تعبدوا عبدت ربنا بايديك قد ايه النهاردة؟ عبدت ربنا بعينيك قد ايه النهاردة؟ بكيت من خشيته النهاردة؟ عبدت ربنا بلسانك قد ايه النهاردة؟ ذكرته قد ايه وقريت في القرآن قد ايه
عبدت ربنا بقلبك قد ايه النهاردة ؟ حددتيه قد ايه ؟ وقلبك زكره قد ايه ؟ يا جماعة اي اسم من اسماء الله ممكن يغير حاجة في حياتك الا كلمة الله
اسم الله يغير حياتك كلها. لانه بيطلب منك ان كل زرة في جسمك تعبده. ان كل عضو في جسمك يعبده ان مخك ان قلبك يعبده. ان جوارحك تعبده. الله على اسم الله. اي والله العزيم. الله يا رب على كلمة الله. عشان كده
الله دي كلمة السر عارفين كلمة السر في اي معسكر؟ لما عربية تيجي تعدي قولي كلمة السر عشان تعدي تقولي تعدي الله كلمة الكون كله يعرفها. كله. انت ممكن تلاقي سمكة في البحر على ضهرها مكتوب الله. فراشة على جناحها مكتوب الله. ما شفتوش الصور دي قبل كده؟ شعب مرجانية في قاع
البحر الاحمر مكتوب عليها الله. الكون كله عارفه. لو انت عارف الله الكون كله يفتح لك ابوابه. شف بقى اسمع بقى الكلمة الخطيرة دي من كلمات حبيبك رسول الله صلى الله عليه وسلم. بسم الله الذي اسمع لا يضر مع اسمه شيء
حد منكم فكر في الكلمة دي قبل كده ؟ لا يضر مع اسمه شيء. انتم عارفين لما يكون مسلا واحد في المحافزة في مبنى المحافزة مع المحافز يعني. فهو قريب المحافز فييجي واحد
عليه مسلا يقول يقوم واحد يقول له حاسب انت مش عارف ده طلع مين! ده تبع المحافز. عشان كده اول ما انت بتقول كلمة الله الكون كله يخضع وينكسر ويزل
ادعك كلمة الله بتفتح لك ابواب الكون كله والله العزيم. الكون كله عارفها ونيجي احنا البشر في ورق الجرايد وورق الوفيات اللي فيه اسم الله نلف فيه طعمية وناكل عليه وتلاقي واحد عامل في افتتاح محله تم بحمد الله افتتاح محل مش عارف بيع ايه
الله وربنا سبحانه وتعالى ما له انك انت فتحت محلك. تكتب كلمة الله وانت عارف ان الناس هترمي. الورق على الارض واسم الجلالة يداس بالاقدام ومستني ان ربنا يبارك لك في حياتك. وناس تانية تجيب اسم الله تلحنه على الرق والصاجات. وتبدأ به الحفلات والافراح دي كلمة الله. اسم
الكون كله بيرتجف لما يسمعه احنا نجيب عليه يا جماعة ما لكم لا ترجون لله وقرأ اتقوا الله. والله العزيم اللي بياكل على ورق فيه اسم الله ايها الجرائد فيها اسم الله. اوعى تاكل اللي يكتب في اعلاناته ولا في الاكياس بتاعة المحل بتاعته اسم الله. اوعوا يا جماعة اوعوا اتقوا الله
الله لا اله الا هو الحي. الله! يعني ايه الحي كلمة الحي دي تعمل في قلبك ايه الحي الحي دي انا مش عايزك تحزني بعد ما تعرفي معنى اسم الله الحي. انا مش عايزك تحزن من اي حاجة بعد ما تعرف اسم الله الحي. انا عايزكم يا جماعة تفرحوا تفرحوا ان
ربنا بيقول على نفسه الحي. لما يكون ابن قاعد مع امه يقول لها هناكل منين؟ وهنشرب منين؟ وهندفع ايجار الشقة اول الشهر منين؟ ابوه يقوم طالع من الاوضة يقول له انت
بتقول ايه عيب عيب تقول الكلام ده وانا حي طول ما انا لسة حي اوعى تشيل هم حاجة. الله الحي عيب عيب احزني وهو مولاك. عيب تحزنوا عيب يا جماعة. انت خايف من ايه وهو معك! خايف تفتقر! تلاتين اربعين سنة بيرزقك كل يوم! ولسه خايف ما يرزقكش
خايف من السرطان ده ربك قدرته بيستوي فيها شفاء البرد وشفاء السرطان. خايف ان حد يزلمك او يفتري عليك او يستضعفك. ده كان ده نساء السلف كانت فقيرة ولها كوخ صغير كده حقير. فجه امير من الامراء ده انا قصر عظيم جنب الكوخ بتاعها. فرايح بقى يتفقد القصر بتاعه فلقى جنب كوخة
قال ايه ده؟ ما هذا؟ قال ايه البكوخ امرأة غلبانة فقيرة؟ قال شلوه. اهدموه من هنا. ظالم متجبر متكبر ما هوش عارف. ما هوش عارف الفقيرة الغلبانة دي علاقتها بالله شكلها ايه؟ ممكن حالها مع الله في التلت الاخير شكله ايه؟ فلما رجعت لقت بيتها اتهدم. قالت ما هذا؟ ما حدث؟ قالوا لها ان الامير امر ان يهدم من
ما اتكلمتش ما نطقتش. رفعت بصرها الى السماء. وقالت يا رب قد كنت في السوق اسعى على رزقي فاين كنت انت يا رب؟ فما انتصف النهار حتى خسف الله بقصر هذا الامير. الله ينصرك وينصرك
ما تخافوش ابدا والحي هو مولاكم. عيب. خايف من ايه؟ خايفين من ايه يا جماعة؟ خايفين من ايه؟ خايف من آآ ان لقمة نزلت من الخزاين من فوق سبع سماوات مكتوب عليها اسمك. تدخل في بق غيرك! لا والله! عيب! عيب انك تفتكر انه ممكن يسيبك. المولود اللي امه بتموت وهي بتولده. وابوه بيموت
وهي حامل بيسيبه. التلاتة لما دخلوا غار واتقفلت عليهم صخرة. سابهم مش هيسيبك والله. والله ما هيسيبك. عيب يا جماعة. انتم مش عارفين مين انت مش عارف مين ردك ده ربك بصيحة واحدة من جندي واحد من جنوده الكون كله يتقلب يوم القيامة. ربك بجناح واحد
من ستميت جناح من اجنحة ملك واحد من ملائكته. قرى قوم لوط اترفعت للسما واتخسف بها الارض. ما فيش ورقة شجر في غابة استوائية دخلها بشر او ما دخلهاش ما دخلهاش بشر الا وهو يعلمها. ما فيش حبة مطر نازلة في اللحزة اللي احنا فيها دي في اي مكان على وجه الكرة الارضية. او على جزيرة في اعماق
ما فيش بشر عليها الا وهو يعلمها. ما فيش حد فلاح دفنها في الارض نبتت او ما نبتتش الا وهو يعلمها. ما فيش نملة دخلت جحرها اللحزة اللي احنا فيها دهيت
في الاوضة اللي انا فيها او في الاوضة اللي انتم فيها او في اي مكان الا وهو يعلمها. انت مش عارف مين ربك ولا ايه؟ انتم مش عارفين الحي طب ليه الحي جت قبل القيوم
لان اكبر مصيبة في حياة اي عيلة ان اللي قائم على شؤونها ورزقها يموت. فربنا بيقول لك انا حي لا اموت اية الكرسي عايزين اجيب لكم من نقطة من اكتر النقاط فيه. اية الكرسي بتقول لك ان ما فيش مشكلة في حياتك الا والحي سبحانه وتعالى يقدر
وعنده حلها. ازاي ؟ ربك حي. حي. يعني طب ما ممكن رب اسرة حي بس يعني ما يقدرش يحل المشكلة. لأ الكلمة اللي بعدها تروح القيوم. انت عارف ربك قادر قد ايه. قادر قادر اوي اه. طب ما يمكن يعني مرة يغفل عني كده لا تأخذه
سنة ولا نوم. انت عارف ردك معك قد ايه. ياه! طب بس ممكن اللي انا عايزه غالي اوي. يعني صعب ان هو ييجي. له ما في السماوات وما في الارض. انت عارف ربك غني قد ايه. ياه! طب بس ممكن برضه يعني واحد غني بس ما يعرفش حل مشكلتي. يعلم ما بين
فيهم وما خلفهم. انت عارف ربك عليم قد ايه. يا الله! طب ما ممكن يعني يعلم مشكلته ويجيبها لي. بس الحل لما يجي لي يروح مني تاني اتحفظت ولا يؤوده حفظهما. الله اكبر! انت بقى قلبك ساعتها هيفتت وهو العلي العظيم
الله لا اله الا هو. الحي القيوم. كلمة القيوم بقى الكلمة دي عايزة وقفة بقى شوية. كلمة القيوم ده عايزة وقفة مني ومنك. يعني ايه قيوم. القيوم اسمع بقلبك بقى الكلام الخطير ده. القيوم هو الذي يحتاج اليه كل شيء. في كل شيء ولا
نحتاج الى شيء في اي شيء. السماوات لا تقوم الا بالله. الافلاك لا تقوم الا بالله. الملائكة لا تقوم الا بالله. انت لا تقوم الا بالله. ايه يوم سيدنا موسى سألوا بني اسرائيل يا موسى هل ينام ربك
يعني سؤال وحش جدا يعني يعني ما ردش. فربنا اوحى اليه. يا موسى سألوك هل انام؟ يا موسى خذ وافضل ماسكهم طول الليل كدهو وانت واقف فسيدنا موسى مسك القارورتين ومن اول الليل فضل ماسكهم كده الازازتين دول. فشوية بدأ سيدنا موسى هنتغفل. فتقع يقوم واقف تاني. شوية بدأت تغفل
شوية ما قدرش يمسك نفسه قام واقعين منه متدشدشين. فاوحى الله اليه يا موسى سألوك هل انام لو كنت انام يا موسى لهلكت السماوات والارض كما هلكت هاتان القارورتان. الله! الله! انت عارف ده معناه ايه؟ مش معناه ان ربنا قائم على امر
والارض بس ، ده معناه ان السماوات والارض ما تقدرش تعيش لحزة من غيره. السماوات ما تقدرش تعيش لحزة من غيره. الشمس ما تقدرش تعيش لحزة من غيره. الجبال والبحار
ما تقدرش تعيش لحزة من غيره ابدا. وانت اوعى تفتكر انك محتاج له. لا لا. ده انت ما تقدرش تعيش لحزة من غيره. عشان كده ربنا لما قال على الطير
لا يمسكهن الا الرحمن. ها لو ربنا ساب الطير يحصل ايه؟ انا متهيأ لي ان فيه واحد بيقول تقع. لأ يا حبيب قلبي مش تقع. لا يا لأ يا اخي مش تقع. تدفني. تهون. تنتهي. زرات جسمها تتفتت من بعض. وتتفني تماما. لو ربنا سابها
اوعى تخسروا اوعوا تخسروا احسن تخسر كل شيء في حياتك. ده انا كنت بقرأ قول الله فلما اضاءت ما حوله ذهب الله بنورهم وتركهم في ظلمات. ياه! كلمة تشق القلب الحي والله العظيم. تركه
لو ربنا سابك هتعمل ايه ؟ يا رب ده انت لو سبتهم في انوار كانوا ضاعوا. سبتهم كمان في ظلمات. لما تقرأ قول الله ومن يشرك بالله فكأنما مر من السماء خر انهيار. معرفة لو ربنا سابك انهيار في كل حاجة في حياتك. كل حاجة في حياتك تنهار. عشان كده لما ربنا
بصوا في المنزر على الصراط قال ثم ننجي الذين اتقوا من على الصراط. ونلقي الكافرين فيها؟ لأ. ونذر الظالمين فيها. نظر مش هرميه انا هسيبه بس. مجرد ان انا لو سبته هيقدر يعدي. وانا لو سبته فيه حاجة رجليه هتشيله. لو سبته هيقع هيقع. لو سابك هتقع
لو سابك هتقعي. اوعوا تخسروا ربنا سبحانه وتعالى. اوعوا تخسروا القيوم يا جماعة. القيوم الله. الله قيوم على الكون كله تخيل لو انا جبت واحد منكم قلت لك تعال يا عم تعال. انا عايز الشارع بتاعكم الشارع بتاعكم بس. تبقى انت قيوم عليه النهاردة. يعني ايه قيوم عليه؟ النهاردة يوم واحد بس. طب يعني ايه قيوم
القيوم عليه يعني هترتب رزق كل واحد فيه. وهتحل مشاكل كل واحد فيه. واي واحد النهارده هيحصل له مشكلة في الشارع مش هيقول يا رب. هيجي لك انت. يقول لك الحقني
الحامل اللي عندها مشكلة اللي عنده مغص هييجي يقول لك الحقني. اللي متشاكل مع مراته هييجي يقول لك الحقني. اللي افتقر ومحتاج فلوس هييجي يقول لك الحقني. اللي عنده امتحان بكرة ومش لاحق
تزاكر هيجي يقول لك الحقني. اللي عنده ازمة او حد بيهدده هييجي يقول لك الحقني. اللي عنده مرض او قلق او اكتئاب او اي مشكلة هييجي يقول لك الحقني النهاردة
يا كل ده استنى استنى يا حبيبي وزبط لهم كل حاجة تانية بقى. زبط لهم نسب الهرمونات في دمهم. ونسب الاكسجين في الغلاف الجوي. ونسب الغلاف الجوي من فوق عشان الاشعة الكونية ما تحرقهمش
وكل قطة وكل عصفورة في شجرة من شجر الشارع وكل نملة او حشرة في الشارع عامل لها كل ده كمان. استنى وكل واحدة حامل كل واحدة حامل تابع لها اللي في بطنها. وكل واحدة ولدت زبط لها نسب الغزا في لبن الرضاعة بتاعها. ده كل ده يا جماعة. جزء من القيام على شارع واحد
الله قيوم على الكون كله سبحانه وتعالى. الله يا جماعة قائم على كل نفس نفس نفس تخيل ان احنا رحنا لحاكم قلنا له يا سيادة الحاكم قال ايه؟ قلنا له محمد احمد ابراهيم. واحد من الشعب بتاعك مراته بتولد والولادة متعسرة وهتموت وبيستنجد
محمد احمد ده مين يا ابني؟ ومراته مين يا ابني وبتولد انا فاضي! انا فاضي بالمشاغل اللي انا فيها. وانا ما لي بتولد ولا ما بتولدش الله يعلم اسمك. يعلم اسم بشر بشر في الكون. من اللي عايش. واللي ماتوا واللي لسة هييجوا. ويعلم نملة نملة ونحلة نحلة
فراشة الله يعلمك ويعلم اسمك ويعلم قصة حياتك ويعلم همومك ومشاكلك وحلها كلها اه والله اه والله بس انت قل يا رب يا رب من قلبك وانت ربنا يشق لك السما وينزل لك ملايكة السما. قل يا رب من قلبك وانت ربنا يحرك لك الجبال من مكانها. قل يا رب ده
ربنا ما خلقكش غير عشان تقول يا رب. قل يا رب لما يقابلك اي مشكلة. القيوم ربك هو القيوم. انتم عارفين يعني ايه القيوم يا جماعة القيوم ربنا بيقيم الكون كله. كل الكون بيقيمه سبحانه وتعالى في وقت واحد. ودي حاجة مزهلة العقل يتوب فيها
في نفس اللحظة ربنا بيقوم على امر مليارات الملايكة. في نفس اللحظة اللي بيقوم فيها على امر مليارات الافلاك اللي متعلقة في الفضاء. في نفس اللحظة اللي بيقوم فيها على امر
البشر والحيوانات والحشرات والاسماك في نفس اللحزة اللي بيجيب فيها دعاء الكون كله كفاية يوم عرفة الاربعة مليون اللي بيقفوا على جبل عرفة. كل واحد بيدعي بلغة غير تاني ودعاء غير التاني يسمعهم كلهم. ويجيب لهم كلهم. في نفس اللحزة اللي بيراقب الكون كله. احنا ستة مليار بشر على وجه الارض
عينين الستة مليار في رقابة الله. في نفس اللحزة اللي ربنا سبحانه وتعالى بترفع اليه اعمال البشر كلها ويفصل فيها ويبت فيها. في نفس اللحزة اللي يرتب رزق المليارات دي كلها من المخلوقات دي كلها. بيرتب بيرتب رزق ورزقك رزق الستة مليار لا ورزق الاجنة في بطون امهاتها. ورزق
في الاوكار في اعالي الاشجار ورزق الحيطان في اعماق البحار. الله قيوم. انما البشر. البشر والله البشر غلابة يا جماعة. البشر دول لو جم يصلحوا حاجة يبوظوا حاجة. يحصل ازمة في الخشب يقطعوا خشب من الغابات عشان يصلحوا ازمة الخشب. يقوموا يعملوا ازمة بيئية خطيرة. كان مرة احد
الدكاترة الجراحين بيدونا محاضرة وهو بيشرح العملية فبيقول في الاخر يا جماعة العملية دي لها مضاعفات وما فيش عملية في الدنيا ما لهاش مضاعفات. الوحيد اللي ممكن يعمل الحاجة مية في المية هو الله سبحانه وتعالى. الكلام ده حقيقي والله يا جماعة. عشان كده اي جراح
ممكن ييجي يصلح حاجة في المرارة بلغة الجراحين يقول لك يهبش. شريان من الشرايين يعمل نزيف للعيان. ممكن العيان يروح فيه؟ ربنا يشفي كل مريض مسلم يا رب كل مريض مسلم. فتخيلوا يا جماعة تخيلوا الانسان ما يعرفش يصلح حاجة الا لو بايظ حاجة قصادها. الله يصلح لك كل حاجة في حياتك مرة واحدة. عشان كده رسول الله صلى الله عليه وسلم قال له ايه
قال له يا حي يا قيوم برحمتك استغيث اصلح لي شأني كله. ولا تكلني الى نفسي طرفة عين. عارفين بيقول له ايه؟ بيقول يا حي يا قيوم يا من انت قائم على كل شيء
ارحمني برحمتك التي وسعت كل شيء اصلح لي كل شيء ولا تكلني الى نفسي التي افسدت علي كل شيء. اللي يقدر يصلح لك كل حاجة في حياتك هو الله سبحانه وتعالى. فقل له يا حي يا قيوم
برحمتك استغيث اصلح لي شأني كله. كله يا رب. صلح لي كل حاجة يا رب. صلح لي قيامي. صلح لي عبادتي. صلح لي قلبي سكني نفسي صلح لي دعوتي صلح لي فهمي للدين وبصيرتي صلح لي اخلاقي ومعاملاتي صلح لي صحتي ورزقي ودنيتي وقرايبي
لاخرتي وقبري والصراط والميزان صلح لي كل شيء في حياتي يا رب. استغيسوا به يا جماعة. استغيسوا به انتم لكم غيره. القيوم كفاية قيامه على رزقنا. والله كفاية بس قيامه على رزقنا. تخيلوا كل يوم ستة مليار بق مفتوحين بيقولوا له رزقنا يا رب
ستة مليار بني ادم. كل واحد مننا بياكل كم وجبة في اليوم؟ عشر وجبات مسلا ولا بلاش فضايح خليهم خمسة. يعني تلاتين مليار وجبة يوميا. انتم عارفين احنا بنستهلك يوميا
كم مليون طن فواكه؟ وكم مليون طن لحم؟ وكم مليون طن خضروات؟ وكم مليار متر مكعب هوا وكم من متر مكعب ميه. اللي بيجدد الكلام ده كل يوم مين؟ ما حدش فكر؟ ما حدش فكر الكميات دي بتتجدد كل يوم ازاي؟ شف ربنا بيقول ايه. فلينزر
الى طعامه. بصوا انتم بتاكلوا ايه! اما صددنا الماء صبا. ربنا بيصب علينا من الخزاين والله انا بحس في الاية دي. ان ربنا بيقول لنا انتم مش عارفين انتم بتاكلوا قد ايه. انتم مش عارفين انتم بتصب لكم القزاين قد ايه. يعني كان آآ لو واحد
طفل مسلا فالطفل قال له جعان يا والدي مسلا خد يا حبيبي سندوتش. الطفل كله فيقول انا جعان لسة يا والدي خد يا حبيبي سندوتش تاني. انما واحد عنده عشر عيال وحوش
يصب لهم بالحلل على طول. دول ما فيش معهم تفاهم. ستة مليار واحد قاعدين ياكلوا يا جماعة ليل نهار. تخيلوا يا جماعة احنا انا وانتم بس اللي بيتفرجوا علي دلوقتي. كلنا
قد ايه النهاردة؟ وشربنا قد ايه النهاردة؟ وخدنا هواء قد ايه النهاردة؟ يا جماعة يا جماعة اللي صب الخير ده كله من الخزاين علينا ما يرزقكيش؟ ما يجبلكيش عريس؟ ما يجيبلكش شقة
ان الحوت عايز ستة طن سمك بعتهم له. ما يبعتلكش انت رزقك. ويضمن لك رزقك. يا جماعة عايزين نسق به بقى. عايزين نعرفه بقى كفاية قوامه على رزقنا والله. ياه! سبحانك يا رب! سبحان الله العلي العظيم! عشان كده القيوم يعني من معانيه المسيطر على الكون
المهيمن على الكون. ان الكون كله في ايديه. عشان كده واحنا بنتكلم عن القيوم لازم نفتكر اسم الله المهيمن. يعني ايه المهيمن؟ لا لا لا ده موضوع تاني بقى. ده
تاني بقى ده سما تانية روحك هتحلق فيها بقى. المهيمن لما يقول لك البلد دي تحت السيطرة الكاملة في الحروب مسلا الكون كله تحت السيطرة يا جماعة. الكون كله تحت سيطرة الله زرة زرة فيه. ممكن يقول لك المجال الجوي مسلا الطائرات مسلا الفلانية مسيطرة على المجال
الجو مهيمنة عليه ولكن لا يمكن دولة تهيمن على دولة طول العمر لابد نتهيمن شوية وبعد كده تتسحب منها الايام شوية. ولا يمكن يوصف بلفظ الهيمنة واحد ابدا يقول لك الدولة الفلانية هيمنت على الدولة الفلانية بعد ما احتلتها. انما الله احد فرض صمد وهيمن على الكون كله سبحانه وتعالى. المهيمن
المهيمن ده له انواره. المهيئ كلمة المهيمن دي اول حاجة عيش معي بقلبك فيها المهيمن تعرفك ان كل حاجة بتترتب من فوق اول نور من انوار اسم الله المهيمن. اللي كل حاجة بتترتب من فوق. الرزق بيترتب من فوق. ده انت ممكن تبقى داخل اوضتك. معك شوية فول سوداني في ايدك. يقوم
ربنا يحسسك ان الدنيا حر شوية. عشان تتك على كبس المروحة تشغله. عشان المروحة تدور عشان حتة قشرة فول في ايديك ضمن تطير تروح بقدر الله لطرف الاوضة رزق عشر نملات في طرف الاوضة. بيرتب الرزق للنمل. مش هيرتبه لك
الهداية. ترتيب الالتزام. ترتيب التوبة. كل واحد مننا قصة التزامه والله العزيم ترتيب من الله. كان احد الشباب وكان فقير جدا. دخل الجامعة فلما دخل الجامعة لقى الاغنيا وعيشة الاغنيا وعربيات الاغنيا والاغنيا مصاحبين بعض بس. نفسه يتصاحب عليهم. جه يصاحب عليهم لفظوه. يتصاحب عليهم لفظوه. قال ما لهاش حل غير ان انا اشتغل واجيب فلوس. خرج
يجيب فلوس عشان يصاحب الاغنياء بقى معه فلوس بقى ما لقاش ما لقاش غير ابواب الرزق الحرام. بدأ يجري في الرزق الحرام برضه اتسدد في وشه من رحمة ربنا انه يسد باب الحرام
حرام في وجه العبد. والا لو اتفتح الوقت دي هيتفتح معه ابواب جهنم في الاخرة والعياز بالله في وشه. ففي مرة من المرات محبط ومكتئب وتايه وقاعد في اوضته حاطط حاطط ايده على راسه. وقاعد بيقول يا رب انت خلقتني
اله يا رب انت خلقتني ليه يا رب؟ بيقول وهو بيقولها سمع صوت الراديو جاي من برة صوت المقرئ بيقول وما اخلقت الجن والانس الا ليعبدون. المرتجف من الاية وهي جاية بترد على السؤال بتاعه. تاب والتزم الى الله
مين اللي رتب له انه يسمع الاية دي في اللحزة دي؟ ترتيب الله ترتيب الجواز. ممكن واحد طالع يدور على شقة في عمارة يشوف واحدة نازلة تعجبه ده طلع البنت صاحبه
البيت بقت شقة وعروسة. ترتيب من الله سبحانه وتعالى. ترتيب الموت يا جماعة. ترتيب الموت. كان احد يعني احد الناس كان مسافر مع مراته يعتمره فلبسوا لبس الاحرام وطلعوا من المدينة على مكة. اول ما وصلوا مكة وهو بلبس الاحرام قال لها استني الشنط جنبك اهي. هاروح ادور على بس فندق بس نحجز فيه. نحط الشنط وبعد كده نروح
العمرة. مراته استنته راح حجز رجع من الحجز قال لها لقيت فندق خلاص الحمد لله. استني اشيل الشنط. نزل يشيل الشنط ما طلعش. وقع مات ياه! صعبان عليكم! يا بخته! يا بخته والله العزيم! مات وهو لابس لبس الاحرام هيحشر ملبي لله سبحانه وتعالى
ومات صلوا عليه الفجر في الحرم. حد مننا طايل يصلوا عليه الفجر في الحرم؟ يبقى صلاة الجنازة بتاعة الحرم وعلماء الحرم والمسلمين اللي جايين من كل فج عميق لله يصلوا عليه صلاة الجنازة بتاعته. ده ده موتة مترتبة دي. دي موتة مترتبة. ربنا يرتب لنا في حياتنا وموتنا يا رب. سبحان الله العلي العظيم
يا جماعة كل حاجة مترتبة من عند الله. والله كل حاجة بترتيب الله. عشان كده لو انت عرفت ان كل حاجة بترتيب الله خلاص بقى. يعني دكتور اتعين في مستشفى
كان نفسه انه يوصل بقى يترقى فيروح للبواب بتاع المستشفى يقعد يتودد له. يروح لعامل بسيط في المستشفى يقعد يتودد له. يا ابني مش دي السكة. السكة من فوق من عند المدير
يا جماعة العبيد مش هيوصلوكوا لحاجة. اللي هيوصلوك اللي هيوصلك هو الله. من فوق عايز قلبك لو جبته من سكة ربنا سبحانه وتعالى ربنا بيقول لك القلوب بين اصبعين من اصابع الرحمن. بين صابعين من اصابع الرحمن. يجيبها لك في لحظة يجيب لك قلبك في لحزة
لو انت عايزه من سكتك انت الرسول وصف قلبك زي ريشة في صحرا وسط ريح. منزر انك تجري ورا قلبك عشان تجيبه منزر مضحك ده قلبك. انما كل حاجة انت محتاجها في حياتك كده. كل حاجة من حوائجك وحوائجك بين اصبعين من اصابع الرحمن. في لحظة يحقق لك احلامك كلها. يقول لك
فلان الفلاني ده بامضة منه يخلص لك مشكلتك. الله في لحزة يحقق لك احلامك. ولو انت عايزة احلامك من سكتك انت اجري ورا ريشة السحرة في وسط الريح الشديدة. الله المهيمن يا جماعة. الله اوصل له وهو يوصل لك لكل شيء. يوصلك لكل حاجة. النور التاني من انوار اسم الله المهيمن
النور الاولاني يرتب لك كل شيء في حياتك. النور التاني من انوار اسم الله المهيمن ان كل شيء في قبضة الملك سبحانه وتعالى. كل حاجة في ايد الملك سبحانه وتعالى اه والله شف ربنا بيقول لك ايه
الم ترى كيف فعل ربك باصحاب الفيل؟ اصحاب الفيل دول زمان الروم لما جم يحاربوا المسلمين بالافيال كانت حاجة رهيبة بقى. وقبلها بقى لما ابرهة والحبشة جيب الافيال. الفيل ده زمان عامل زي القنابل النووية الوقتي. قريب ان شاء الله. قريب. هنقول الم ترى كيف فعل ربك باصحاب القنابل النووية؟ الم ترى كيف فعل
ربك باصحاب الرؤوس النووية والاسلحة البيولوجية. خد بالك الم تر كيف فعل ربك باصحاب الفيل؟ مش في اصحاب الفيل لما اقول لك انا هاعمل ايه ؟ اما اوريك انا هاعمل ايه فيهم غير لما اقول لك انا هاعمل ايه بهم. بهم دي يعني هم في قبضتي. بس انا اللي
كنت سايبهم بس انا هوريك اعمل ايه بهم. الكون في قبضة الملك. كل شيء في قبضة الملك. فرعون وكل فرعون في قبضة الملك. في قبضة الله. فرعون قال هذه الانهار تجري من تحتي فاجراها الله من فوقه. فرعون اتكلم كلام كفر عن الله. ربنا ملأ بؤه طين وهو بيموت
فرعون قال انا ربكم الاعلى استعلى ربنا موته في اوطى حتة على وجه الكرة الارضية. مش غريق في البحر. ده بعد ما مشي جنيه في قاع البحر الماية طبقت عليه. في اوطى حتة على وجه الكرة الارضية. كل حاجة في قبضة الملك سبحانه وتعالى. الدكاترة هتلاقي الدكتور اللي لابس البالطو الابيض وماشي في المستشفى. فاكر
نفسه يعني ايه؟ يضر وينفع؟ عايز تعرف فضيحة الدكاترة بقى في العناية المركزة. حط العناية المركزة لما تلاقي عيان قدامك الدكاترة كلها مخطوفة والدكاترة بتجري ليه العيان نبضه خرج عن السيطرة وضغطه خرج عن السيطرة وسكره خرج عن السيطرة فضيحة بقى فضيحة للبشر والعجز البشر
انما الله سبحانه وتعالى المهيمن سبحانه وتعالى سبحان الله العظيم. كل شيء في قبضته. شفت صورة لفتاة فلسطينية عملت عملية استشهادية. فجرت نفسها كانت لابسة حجاب. راسها بالحجاب ما اتلمستش يا جماعة. بنفس ملامحها بنفس الحجاب. قلت سبحانك يا رب
يبقى ما فيش حاجة اسمها رصاصة طايشة بقى. ما فيش حاجة ده القنبلة عبد لله. اوعي تقربي من راسها. اوعي تقربي من حجابها. اوعي تقربي من رمز طهارتها او عفافها وحبها لله. سبحانه وتعالى. ما تقربش. كل حاجة بايد الملك سبحانه وتعالى. القنبلة قلبك قلبك في ايده. اعرف واحد صاحبي
التزم الوقت وبقى ما شاء الله شيخ يعني. كان زمان بيقول لي كان عاصي جدا جدا. فبيقول وصل به درجة ان ربنا قفلها في وشه وفي رزقه وفي كل حاجة وفي نفسيته
لدرجة انه وصل لدرجة ان خطبة الجمعة بقت شغالة وهو ماشي في الشارع. بيقول لي قاعد اخد الشارع رايح جاي قاعد ابكي انا اهنك في الشارع. نفسي ادخل ومش قادر. هاموت عشان ادخل الجامع ومش قادر. قلبه بايد الله. لما ربنا ازن بقى ولمس الصدق منه في ارادة التوبة. دخله وفتح عليه في الدين
الدنيا بفضل الله. سبحانه وتعالى كل حاجة في ايده المهيمن يا جماعة. المهيمن اللي كل حاجة في ايده. عشان كده لما ربنا يرتب لك اوعى تزعل. اوعى تزعل من حاجة حصلت لك
اعرف واحد جا له مرض السكر بيقول لي ما عدتش اقدر انام اكتر من ساعتين بيقول لي فبالليل لازم اصحى كل شوية. فسمعت حديس رسول الله صلى الله عليه وسلم ان اللي يستيقز في جوف الليل يقلق كده ويصحى او ينتبه في جوف الليل يقوم
يتوضأ ويصلي ركعتين تقبل منه الركعتين ويستجاب له الدعاء اللي بيدعي فيه فبيقول لي بقيت كل ما اصحى اقوم اتوضى اصلي ركعتين في قيام الليل ويدعي دعاء مستجاب ربنا حوله لقوام
اوعي تقولي فيه حاجة وحشة الخطوبة بتاعتك اللي اتسخت والله ممكن خير. ممكن العريس اللي جاي بعد كده انسان ملتزم هيبقى سر سعادتك في الدنيا والاخرة. السنة يا حبيب قلبي اللي راحت عليك السنة اللي فاتت اللي وقعتها
اوعى تزعل يا حبيب قلبي. لما تفتكر السنة اللي فاتت في الصيف كنت على البلاج بتعاكس دي وماشي مع دي. السنة دي بفضل الله وشك منور بنور القرآن ونور الايمان
وملتزم تعرف ان دي كانت لطف من ربنا سبحانه وتعالى. اوعوا يا جماعة تزعلوا. ممكن المشكلة اللي انت قاعد دلوقتي مهموم عشانها. وانت قاعدة دلوقتي قلبك مهموم عشانها ربنا في اللحزة دي بيرتب لك وبيرتب لك الفرج فيها. وانتم مش داريين. انتم شايلين الهم والملك بيرتب لكم الفرج. اوعوا يا جماعة تيأسوا من رحمة الله
الله سبحانه وتعالى. النور التالت من انوار اسم الله المهيمن. ان الله هو الفاعل لكل شيء الرسول عليه الصلاة والسلام يقول الحمد لله الذي كفانا واوانا. اونا! ده انا البيت اللي انا ساكن فيه ده الشقة الجميلة دي في البرج ده! ده انا شغال عشرة
سنين طلعت روحي برة على ما جبت تمنها. لا والله هو اللي قويك. الحمد لله الذي اطعمنا وسقانا. الله! ده انا الاكل ده انا جايبه من فلوسي من مرتبات دي تلاجتي! لا والله! ده ربنا اللي اداه لك. الحمد لله الذي كساني هذا. ده انا جايبها من فلوسي. لا لا لا لا
والله من ربنا سبحانه وتعالى. عشان كده كان الرسول عليه الصلاة والسلام يقول باسمك ربي وضعت جنبي وبك ارفع الله! يعني انك انت بس ترفع جنبك وانت نايم به بالله
عشان كده انا هاديك شعار ينور لك حياتك كلها. الرسول عليه الصلاة والسلام كان بيقول ايه ؟ شف بيناجي ربنا بيقول له ايه ؟ بيقول له اللهم لا سهل ما فيش حاجة سهلة ابدا. يا رب انا عاجز. انا يا رب ما اقدرش اعمل حاجة. انا يا رب قدرتي اعجز من انها تعمل اي حاجة. اللهم لا سهل
ما جعلته سهلا. اللي انت سهلته لي هو اللي بقى سهل يا رب. لو انت سهلت لي المزاكرة قبل الامتحانات هتبقى سهلة. لو انت ما سهلتليش اقدر ازاكر هتقفل هزهق. لو انت سهلت لي يا رب النجاح في حياتي هنجح. لو انت ما فهمتنيش افشل. لو انت سهلت لي الشفاء هروق. لو انت ما سهلتليش
لو دكاترة الدنيا كلها عملوا لي قنصلته مش هاروق. يا جماعة اللهم لا سهل الا ما جعلته سهلا الرحلة الجميلة قوي دي اللي احنا كنا مع اسم الله القيوم. واسم الله المهيمن فيها نرجع بقى. الله لا اله الا هو. الحي القيوم لا تأخذه
سنة ولا نوم. لا تأخذه سنة ولا نوم. دي تعمل في قلبك ايه؟ تحس فيها بايه؟ الاطمئنان. حتى في اخطر لحظات حياتك انت جاي تنام كده تفتكر وانت بتنام تقول لا تأخذه سنة ولا نوم. انا في حفزك يا رب. حتى في اخطر لحظات حياتك. يا جماعة لو كان ربنا بتأخذه سنة ولا نوم
والعياز بالله سبحان الله! سيدنا محمد اللحزة اللي المشركين وقفوا بسيوفهم قدام الغار. لو نظر احدهم تحت قدميه لرآه اللحزة اللي سيدنا نوح الحوت سيدنا يونس الحوت بلعه فيها. اللحزة اللي سيدنا ابراهيم اتحط في المنقاليك عشان يتقزف في النار فيها. اللحزة يا جماعة اللحزة اللي
سيدنا موسى كان في التابوت وهو لسة رضيع لو موجة صغيرة جت تقلبه يموت فيها. اللحزة اللي سيدنا موسى جنود فرعون حاصروه قدام البحر فيها. لو ربك كان بتاع خذوا الصورة ولا نوم. كان مين اللي ينجيهم؟ مش حد مننا قبل كده حصل له ان هو مسلا في في الحمام مسلا بيغتسل. الغاز اتسرب من السخان
ولولا ان حد انقزه في اللحزة دي كان مات. مش حصل لك ان مرة وانت سايق عربية او راكب مع حد سايق. السواق نام لحزة ولولا لطف الله كان كل حاجة ضاعت. مش حصل لك
ان كنت نايمة مرة ومفتاح الغاز سرب. لولا لطف الله بعت لك حد انقزك وخد باله. كان كل حاجة راحت؟ يا جماعة لطف الله سبحانه وتعالى يا جماعة. يا جماعة عايزين نعرف
سبحان لا تأخذه سنة ولا نوم. اطمنوا وخافوا ونخاف كمان يعني اه اصل ربنا مش غافل اصل ربنا مش غافل عن طرفة طرفتيها بعينيك بصيتي لها من حرام. ربنا مش غافل عن حركة لسان اتحركت لسانك بها. نطقت بها بحرام
انا مش غافل عن كلمة حرام قلتها او سمعتها او نظرة حرام بصيت لها. ربنا مش غافل عن مليم حرام كلته. ربنا مش غافل عن نظرة سخرية يا حرام بستيها لواحدة صاحبتك. ربنا مش غافل عن زلم حرام زلمت به قريبتك ولا زلمت به نسايدك ولا ربنا مش غافل عن كلمة زلم قلتها لمراتك
او كلمة زلم قلتيها لزوجك. ربنا مش غافل. لا تأخذه سنة ولا نوم. وكمان الخجل تخجل. ليه تخجل لما تعرف ان لا تأخذه سنة ولا واحد اسلم فبيقول للناس ما صفة ربكم؟ قالوا لا تأخذه سنة ولا نوم
بفكر كده شوية وقال ايه ده سيد لا ينام. وعبيد ينامون. بئست العبيد انتم. ازاي تنام؟ اه والله يا جماعة. ربنا لا ينام. اقل حاجة ان قلبك لا ينام. ان قلبك يبقى معه ليل نهار
لا تأخذوا سنة ولا نوم بتحسسك بعظمة الله. عظمة ده انت روحك بتطلع له لما بتنام كل يوم تعرض عليه. تخيلوا ان روح بوش بتعرض على الله كل ليلة روح شارون بتطلع لله كل ليلة. رح بلير بتطلع لله كل ليلة وما ينتقمش منهم. لسة. لسة الانتقام الاكبر بيعدي لهم. تخيل شف الرسول بيقول ايه
اسمع بقلبك. اسمعي بقلبك. ان الله لا ينام. ولا ينبغي له ان ينام. يخفض القسط ويرفعه ترفع اليه اليه عمل الليل قبل عمل النهار. وعمل النهار قبل عمل الليل. حجابه النور. اسمع لو كشفه
احرقت سبحات وجهه ما انتهى اليه بصره. لو لو ربنا كشف حجاب النور الكون اتحرق. المجرات تتحرق الملايكة تتحرق النار تتحرق. الشمس تتحرق. البحار والجبال تتحرق. كل شيء يتحرق من جلال الله. سبحانه وتعالى. لا تأخذه سنة
ولا نوم له ما في السماوات وما في الارض. ملك له ما في الايه؟ السماء. شف الكلمة وانت بتنطقها الكون كله ييجي في قلبك ملك ملك قال لك ان الله اشترى من المؤمنين انفسهم واموالهم. اشترى منك نفسك بيع. انا اشتريت منك عربية. هات العربية بقى. لا والله استنى اصل انا لونها مش
عاجبني يا حبيبي انت مالك؟ دي عربيتي انا اشتريتها منك اديهالي لا والله اصل انا مش عاجبني انت دي عربية هو اشتراك سلم بقى نفسك بقى سلمي لي نفسك بقى. سلموا لي نفسكم بقى. يقول لكم يأمر بالهو يشاء وينهى عن اللي يشاؤوا. ويوجهكم يلجأ ويوجه اللي يشاء
سلموا له نفسكم بقى يا جماعة مش بعتوا نفسكم للملك الملك عايزين تشوفوا موقف في القرآن يعرفكم يعني ايه الملك؟ موقف سيدنا عيسى وهو واقف قدام الملك يوم القيامة سيدنا عيسى ده بني ادم شخص عبد
اتنين مليار واحد بيعبدوه لالاف السنين. تخيل سيدنا عيسى واقف قدام الملك وكله دلوقتي كل اللي بيعبدوه واقفين قدامه بيتفرجوا على المشهد بعد ما عرفوا مين الملك ومين العبد! وده بيلطم! ايه ده! انا ازاي! انا ازاي عقلي راح مني وعددت واحد بينزل منه البول والغائط! وده بيولول
انا ازاي عبدت واحد في بق اللعاب وفي مناخيره المخاط وفي جسمه العرق وتأخزه سينا ونوم. ولو ناديت عليه وهو نايم ما يسمعنيش. وتخيل الملك بينادي عيسى يا عيسى ابن مريم. اذكر نعمتي عليك وعلى والدتك. اذكر ان انا ولي نعمتك. انت ولي نعمتي يا رب. واذ اوحيت
الحواريين ان امنوا بي وبرسولي. انا يا عيسى ابن مريم اللي اخزت بقلوب الناس اليك. وعيسى ابن مريم خاضع خاشع منكسر. ويجي الموقف الرهيب عيسى ابن مريم نعم يا رب. وكل زرة في جسمه بترتجف قدام الملك عبد قدام الملك. يا عيسى ابن مريم اانت قلت للناس اتخذوني
وامي الهين من دون الله. قال سبحانك! تحس ان قلبه بيرتجف وهو بيقول سبحانك! سبحانك يا رب! المؤمن ما يقدرش يسمع اي كلمة عن الله وجلال الله وعظمة وجبروت وهيمنة الله. سبحانك! سبحانك! ما قلت لهم الا ما امرتني به. شوفوا عبودية
والزل بين ايديه الا ما امرتني به. وفي الاخر يقول له ان تعذبهم فانهم عبادك وان تغفر لهم فانك انت العزيز الحكيم. يا رب. مصيرهم بقى في ايديك مصيرنا بقى في ايديه. يا رب تخيل حالتهم ساعتها كلها. بص يا ما لك الملك تبنا اليك يا يا ملك. عرفتم بعد ايه ان هو الملك. وان كل ما
عبيد له ما في السماوات وما في الارض. من ذا الذي يشفع عنده الا باذنه. اسمع يعلم ما بين ايديهم وما خلفهم الله يعلم ما الله يعلم كل شيء عنك. ويعلم كل شيء عنك. ويعلم كل شيء عن كل شيء. عشان يا جماعة احنا عاملناه ازاي؟ حالنا مع الله ايه يا جماعة
يا جماعة اللي بياخد عشر صلاته بس ده معناه انه لو صلى عشر دقايق دقيقة فكر في ربنا وتسع دقايق فكر في الدنيا. يا جماعة انا عايز واحد منكم الوقت يخرج برة
ويبص للشمس الشمس اللي في السما دي هي اللي لما سيدنا ابراهيم بص فيها قال له وجهت وجهي اليك احنا بنبص ليه وما بنتغيرش ليه؟ لان احنا ما بنقفش قدامها. يا جماعة انا عايز الوقت تحسبوها بالله عليكم هاتوا كل الجرايد والمجلات. واحسبم وهاتوا كل الكلام اللي
بيتقال في القهاوي والمصالح والشوارع كان في المية من الكلام ده عن الكورة وماتش الاهلي وبرشلونة وعن الدنيا وكان في المية عن الله احنا ليه قلوبنا بقت كده تجاه الله؟ احنا امتى هنخضع لله؟ يعلم ما بين ايديهم وما خلفهم ولا يحيطون بشيء من علمه الا بما شاء
العلم الكامل لله والجهل الكامل لي ولك ولا يحيطون بشيء من علمه الا بما شاء. وسع كرسيه السماوات والارض الكرسي اللي هو موضع القدمين لرب العزة سبحانه وتعالى. بلا تشبيه ولا تمثيل ولا تعطيل ولا تكييف. سبحان الملك
فده الكرسي موضع موضع القدمين. تخيل ان الكون كله دبح موضع القدمين. انا الوقتي في القاهرة باسجل. القاهرة دي مدينة من مصر. مصر دي دولة من اكتر الخمسين دولة في افريقيا. افريقيا القارة من ست قارات. الست قارات في الكرة الارضية كوكب من مليارات الكواكب والنجوم في مغارة التبانة. مجرة التبانة مجرة
مليارات المجرات في السماء الدنيا. السماء الدنيا سما من سبع سماوات. كل ده تحت الكرسي. ولا يؤده حفظهما. الملك العظيم لا يؤود حفز السماوات والارض. يبقى يؤود حفزك انت كلمو له بقى وهو العلي العظيم
اه لو نعرف عزمة ربنا قد ايه. اه شف ربنا بيقول لك ايه في اول سورة الانبياء وكم قسمنا من قرية كانت ظالمة قسمنا قطن قطم الله قطمها قطم كانت ظالمة وانشأنا بعدها قوما اخرين
همنا جبنا اللي احسن منهم ولا همنا. سبحان الملك! فلما احسوا بأسنا اول ما حسوا ان فيه زلزال فيه بركان فيه اعصار فيه في حاجة بتتغير في الكون من حواليهم. الارض بتتشق من تحت رجليهم. فلما احسوا بأسنا اذا هم منها يركضون. لا تركضوا وارجعوا. بتهربوا من
ايه بتجروا من ايه؟ وارجعوا الى ما اترفتم فيه ومساكنكم لعلكم تسألون. قالوا يا ويلنا انا كنا ظالمين. انا بتخيل في اللحزة دي معركة مش باينة لعنينا. وهم بيجروا وكل واحد ملأ من الملائكة بتهجم عليه تقضي عليه تماما لغاية ما يسقط جسة هامدة بعد ما بدأ
ويحاول يقاوم وده يسقط جسة وده جسة وده جسة لغاية ما يحصل ابادة جماعية للقوم الكفرة الجاحدين وما فما زالت تلك دعواهم حتى جعلناهم حصيدا خامدين. اسمع بقى الاية اللي بعدها
وما خلقنا السماء والارض وما بينهما لاعبين انتم فاكرينها لعبة؟ كنتم فاكرينها لعبة انه ضيع تسعين في المية من البشر المستهتر. يا جماعة احنا في امتحان مصيري. اللي فاكرها لعبة هيضيع نفسه. يا حبيبي
قلبي لو انت فاكرها لعبة تكلم اللي انت عايزها. وما تكلمش اللي انت عايزها. هتضيع نفسك. يا اختي في الله لو انت فاكراها لعبة تكشفي اللي انت عايزاه من شعرك. وتغطي اللي انت عايزاه وتلبسي اللي انت عايزاه وتتمكي
اللي انت عايزاه. هتضيعي نفسك. يا اخي لو انت فاكرها لعبة تاكل الحرام والحلال هتضيع نفسك. يا جماعة مش لعبة. يا جماعة ما هيش امتحان. ممكن تشيل مادتين ومش مشكلة
اللي بعدها تتعوض. يا جماعة ما هياش شوية فلوس الواحد كسبها وواحد جه سرقهم منه. ومعه لسة اللي يكفي بقية عمره. يا جماعة ما هيش لعبة والله العزيم. ما هياش لعبة
عشان كده بعد كل اللي انا قلته ده لك رب بالعزمة دي ولسه في حياتك مشكلة لك لب بالعزمة دي في حياتك مشكلة ازاي؟ ازاي؟ زي واحد ماشي حافي وهدوؤه مقطعة. فواحد بيقول لواحد هو ماشي حافي ليه؟ هو ابوه ميت؟ ابوه
حي هو ابوه فقير ده ابوه غني جدا. هو ابوه امال ليه؟ يبقى بالتأكيد فيه مشكلة بينه وبين ابوه. صالحوا ربنا بقى. صالحوا له. اسجدوا له اسجدوني وانتم بتسجدوا لي جبهتكم ترتجف بين ايديه. وقلبكم يرتجف وتنسوا الدنيا ومفاصيلكم ترتجف. والانوار اللي في قلوبكم في السجود تبقوا مش عايزين تقوموا
اسمها قولي له يا رب سجد لك قلبي. يا عظيم السماوات سجد لك قلبي. اسجدوا له. اسجدوا له واعبدوه. عايزين الليلة يا جماعة في قيام الليل وقبل قيام الليل مسكود له ونعبده ونقول له سجد لك قلبي وروحي ومخي وعظمي يا رب. التوصيات في الاخر هنتفق على ايه ؟ طبعا
كان نفسي اكلمكم في اية الكرسي دي عشر حلقات بس الوقت يا جماعة للاسف التوصيات رقم بها. طول ما انت ماشي كده النهاردة. عش كده بقلبك معي بقى وشف قلبك هيتحرك مع الله قد ايه. وبالفين حسنة قرايتها. تقراها بعد كل صلاة وتسبتيها بعد كل
وقبل ما تنام باتناشر الف حسنة. يا سلام يا رب على الصفقات. وفيه صفقة تانية جميلة اوي بقى اوي يوم الاتنين الجاي ده ان شاء الله يوم تلتاشر واربعتاشر وخمستاشر الاتنين والتلات والاربع
فرصة فرصة تلات تيام يبعدوك تلات يبعدوك يعني شف متين وعشرة سنة عن النار تلت تيام الاتنين والتلات والاربع تلتاشر واربعتاشر وخمستاشر هيجي بعدهم الخميس ستاشر احنا بنصوم اتنين وخميس ان شاء الله يبقى نصوم كمان اتنين وخميس صفقة عمرك
تصوم اتنين وخميس كل اسبوع والتلات تيام البيض من كل شهر يبقى تلت عمرك صيام لله سبحانه وتعالى. الاسبوع ده ان شاء الله يا جماعة اسبوع الزكر والدعاء. اسبوع اخطر
والله من اخطر الادعية اللي انا نفسي بفضل الله تقريبا ليل نهار بادعي لي الله. يا حي يا قيوم برحمتك استغيث. اصلح في شأني كله ولا تكلني الى نفسي طرفة عين. بدعيه وفي قلبي باستحضر يا رب صلح لي دنيتي. وصلح لي ديني وصلح لي قلبي
صلح لي علم في الدين وصلح لي قيامي وصلح لي اخرتي. ومقامي في الجنة. يبقى الدعاء ده يا جماعة ما تسيبهوش. الاسبوع ده اسبوع الزكر واسبوع الدعاء اسبوع قراءة اية الكرسي واسبوع ان احنا نعيش بقلوبنا مع الله سبحانه وتعالى. في الاخر بندعي اللهم يا حي يا قيوم
يا حي يا قيوم برحمتك نستغيث اصلح لنا شأننا كله اصلح لنا شأننا كله ولا تكلنا الى انفسنا طرفة عين يا رب العالمين. يا رب اللهم زوج كل فتاة مسلمة. اللهم حجب كل فتاة مسلمة. اللهم اهد شباب المسلمين
قل لهم يا رب العالمين. يا رب فرج كرب اخواننا الطلاب في الامتحانات يا رب العالمين. يا رب اعنا على قيام الليل اعنا على ذكرك. املأ حياتنا بالقرآن ليلا ونهارا. وبذكرك ليلا ونهارا. يا رب يا رب اجعلنا من الصوامين. اجعلنا من القوامين. برحمتك
بك يا ارحم الراحمين اقول قولي هذا واستغفر الله لي ولكم. كنا مع اية الكرسي. الله! اعظم اية في كتاب الملك. يا ريت يا جماعة الاية دي ما نسيبهاش طول الاسبوع ابدا ولا
طول حياتنا والى لقاء السبت القادم ان شاء الله هيبقى معاد البرنامج ان شاء الله خمسة وربع بازن الله. اقول قولي هذا واستغفر الله لي ولكم. سبحانك اللهم وبحمدك اشهد ان لا اله الا انت استغفرك واتوب اليك
مم